Bremen

Bremen (IPA: [ˈbʁeːmən]) ialah sebuah kota Liga Hansa yang terletak di bahagian barat laut Jerman. Nama rasminya ialah Kota Perbandaran Bremen (Jerman: Stadtgemeinde Bremen). Kota ini merupakan sebuah bandar pelabuhan yang terletak di kedua-dua tebing Sungai Wesen, kira-kira 60 km dari muaranya yang mengalir ke Laut Utara. Ia merupakan ibu kota dan salah satu daripada dua buah bandar yang membentuk negeri Bremen. Bandar yang mempunyai penduduk berjumlah 545,983 orang ini merupakan bandar raya ke-10 terbesar di Jerman. Ia dikelilingi oleh negeri Niedersachsen (bahasa Inggeris: Lower Saxony).